- Kami tak datang untuk tayangan 10.55! - Okey.
- Kami nak yang 9.50! - Ada bos untuk kami jumpa?
- Saya dah cakap, kami tutup. - Ya.
Kau dah cakap, tapi aku minta Zin putih lagi.
Biar betul. Tak ada orang.
Saya tak tahu. Saya balik dan jumpa mereka.
Mak dan ayah saya.
Meniarap! Ada sesiapa lagi di dalam?
Kami yang telefon.
- Ada sesiapa? - Kami telefon.
Baiklah. Mari pergi. Cepat.
Polis! Kami akan masuk!
Pandang saya. Saya Detektif Zoeller.
Ini Detektif Linehan. Okey?
Kamu nampak sesiapa?
Tak. Kami masuk, tapi ada banyak asap.
- Kosong! Ada dua mayat! - Kamu tahu siapa buat?
Ayah saya ahli perniagaan yang sangat berkuasa.
Dia terpaksa berurusan dengan orang jahat.
Mafia yang bunuh!
Ya!
Ya, mungkin...
Angel!
Ikut Pegawai Angel ke balai untuk buat kenyataan.
Okey?
Angel, mari.
Apa ini? Apa dah jadi?
- Ibu bapa kami dibunuh! - Apa?
Oh, Tuhan.
- Kau nak cakap dulu? Tadi aku dulu... - Tak. Kau cakap dulu.
- Kita dapat rakam bunyi dari TV? - Ya.
Boleh kita tutup?
Perkara pertama yang saya perasan ialah
ada banyak asap di situ...
dan saya mula menjerit.
Mereka nampak...
Mereka nampak macam palsu.
Saya naik dan telefon jurulatih tenis. Saya pun tak tahu sebabnya.
Lyle yang telefon polis.
Berapa suhu hati?
32 darjah Celsius.
Jadi, masa kematian kira-kira pukul 9.30?
Pukul 10.00.
Panggilan 911 pukul berapa?
Pukul 11.47.
Dalam dua jam kemudian.
Ayah saya tak ada ramai kawan dalam perniagaannya.
Dia selalu kata mafia sedang buru dia.
Mereka kutip semua kelongsong.
Jadi, tiada cara untuk tahu urutan tembakan dilepaskan.
Agak cincai untuk serangan mafia, bukan?
Senapang patah?
Mafia takkan bunuh isterinya.
Tunggu, mereka dah mati?
Oh, Tuhan. Mereka mati?
Melainkan tuan tahu ada barang yang hilang dari rumah,
ayah sayalah punca yang menyebabkan sesuatu seperti ini berlaku.
Apa yang kamu maksudkan?
Maksud saya, dia bekerja untuk RCA Records dan dia orang yang penting.
Dia ayah yang hebat,
tapi dia bekerja untuk syarikat kecil
dan menjalankan urusan dengan
kumpulan bereputasi buruk.
Ayah saya suka mendesak
dan dia mesti minta lebih daripada orang. Lebih dan lebih lagi.
Dia sangat mementingkan keuntungan.
Pegawai Angel akan hantar kamu balik.
Seorang daripada mereka kata bilik ini berasap
apabila mereka masuk dua jam selepas tembakan dilepaskan.
Walaupun tingkap pecah?
Aku akan selesaikan mak.
- Maaf. Tak boleh buka. - Saya cuma nak ambil raket tenis.
- Hei! Tolong jauhi kereta. - Dia ada kelas tenis nanti.
Saya nak kamu berdua masuk dengan saya.
Periksa kalau ada barang hilang.
Okey.
Barang kemas mak saya semuanya ada.
Saya datang balik. Saya nak pergi ke tandas.
Hei, detektif kata saya boleh ambil beg tenis saya.
Terima kasih, encik.
Kami tempah Teater DGA untuk upacara peringatan pada hari Jumaat
untuk tonjolkan betapa pentingnya ayah kamu bagi LIVE Entertainment.
Saya dan Erik nak berucap kalau boleh.
Saya ada idea untuk pastikan ia menyentuh emosi menggunakan muzik.
Sudah tentu.
Baiklah, kita patut bincangkan hal duit sekarang.
Saya tahu ada duit insurans nyawa.
Saya tak ada maklumat tentang kandungan wasiat Jose,
tapi saya percaya ada harta peninggalan untuk kamu.
Kami dah beri semua yang kamu mahu sepanjang hidup kamu.
Semuanya.
Nah.
Tapi kamu berdua rompak rumah orang.
Saya boleh jelaskan.
Ada batasan yang tak boleh dilanggar. Jika dilanggar, ada akibatnya.
Kamu akan dihalau.
Kamu tahu apa masalahnya?
Masalahnya, kami dah beri segalanya, tapi sekarang,
kamu tak dapat apa-apa.
Sebab kamu berdua...
Kamu dengar?
Kamu berdua dikeluarkan daripada wasiat. Betul?
Ia dah selesai. Semoga berjaya.
Usahalah sendiri.
Kami sedang bersedih. Tak ada masa untuk memikirkannya.
Saya nak cakap, ia mungkin mengambil masa.
Saya tahu kamu ada kad kredit. Kami memikirkan keselamatan kamu.
Kosnya agak mahal.
Baiklah, mari pergi ke hujung sini.
KETUA PEGAWAI EKSEKUTIF
Jika mafia terbabit, mereka mungkin cari kamu.
Jadi, LIVE akan sediakan perlindungan sepanjang masa untuk kamu.
Pengawal peribadi?
Ya, memang patut dalam situasi ini.
- Dari segi pengangkutan pula? - Kamu ada limusin.
Ya, tapi untuk kami berdua.
- Kamu nak limusin kedua? - Ya, lebih bagus.
Pengawal peribadi boleh buat kerja suruhan
seperti pergi ke Pink Dot, atau...
Tak, itu kerja pembantu.
Ya, kami nak dua pembantu juga.
Selain itu, saya cuma tertanya.
Polis ada hubungi awak tentang apa-apa petunjuk, atau...
Ya. Ada teori tentang pembunuhnya?
Saya rasa mereka ada petunjuk.
Ada kereta hatchback putih di rumah kamu pada malam pembunuhan.
Ia sepadan dengan kereta yang ditemukan di rumah penerbit filem lucah di Valley.
Dia ditembak sembilan kali.
- Wah. Ya, kes selesai, betul? - Itu bukan satu kebetulan.
Peter, kami tak boleh tinggal di rumah itu lagi. Tak selamat.
- Kami perlukan tempat yang selamat. - Tentulah, kami sedang...
Hotel Bel-Air.
Hai. Saya nak makanan dihantar ke bilik.
Ya, saya nak sandwic keju gril dan...
Ya, tak apa. Air paip saja.
Kau nak apa-apa?
Beri sini.
Tunggu sekejap. Kau minta sandwic keju gril dan air paip?
Ya.
Berapa udang yang ada?
Beri nombor.
Cukup untuk buat berapa banyak koktel udang?
Bagus. Saya nak dua dozen koktel udang tanpa ekor
dan sekotak, bukan sebotol, tapi sekotak Perrier!
Ada Perrier?
Ada! Okey, bagus!
Buat cepat. Caj ke bilik. Terima kasih.
Lyle, kita perlu lebih berhati-hati dengan duit.
- Macam mana dengan wasiat? - Kau tak faham!
Kita berjaya. Kita betul-betul berjaya.
Okey?
Hidup kita satu hal,
kita buat keputusan kita takkan terima lagi.
Kita nak lebih, jadi kita bertindak.
Kita buat keputusan dan kita dapat! Kita dapat hidup itu.
Ya. Kita takkan kembali kepada kehidupan dulu.
Jadi, mulai sekarang,
kita hidup dengan lebih baik, jadi maksudnya yang paling penting ialah
kau tak perlu minum air paip lagi, Erik!
Kita ada dalam wasiat? Mungkin tak. Jadi, kita cari dan musnahkannya.
Tapi sebelum itu, kita jalani hidup yang terbaik.
Okey?
Kita takkan kembali kepada kehidupan dulu.
Tak mungkin!
Yang ini,
yang ini dan yang ini.
Saya ambil tiga-tiga ini.
Saya nak 10 itu, 10 itu dan 10 ini.
Lagi.
Ya, celaka! Ya!
Beli seluar itu dalam semua warna.
Kau nampak tak?
Hei!
- Mark Heffernan. Selamat bertemu. - Ya. Awak juga.
Ya!
Lagi!
Cepat!
Ya!
Jadi, apa perkembangan kes Menendez?
Ada beberapa soal siasat lagi.
Ahli keluarga, kawan-kawan keluarga.
Beberapa rakan perniagaan Jose Menendez.
Ada beberapa petunjuk baharu juga.
Tapi cukup kemajuan untuk buat tangkapan?
Tidak. Bukan pada masa ini, tuan ketua.
Jadi, itu perlu diubah.
Kamu faham apa yang sedang berlaku?
Pasangan suami isteri ditembak di rumah mereka sendiri
pada malam Ahad yang tenang.
Kejadian begini tak berlaku di Beverly Hills.
Ini bukan Compton.
Selepas pembunuhan pasangan Menendez, penduduk di sini mula panik.
Mereka paranoid, tak rasa selamat dan takut mereka akan dibunuh.
Mereka upah pengawal sendiri
sebab mereka takut polis tak boleh lindungi mereka.
Pihak media mendesak kita untuk beri jawapan.
Saya tahu kamu sedar.
Berita tempatan dan kebangsaan, Hard Copy, Inside Edition.
Setiap hari kes ini tak diselesaikan,
tekanan semakin meningkat, kes menjadi semakin besar
dan kita nampak semakin teruk.
Malah, Ketua Gates telefon tempoh hari.
Dia kata kita nampak bodoh.
Dia tanya saya,
kenapa kita tak dapat selesaikan kes Menendez,
tapi kita masih ada masa untuk berkasar dengan Zsa Zsa Gabor?
POLIS
Keluar dari kereta, Cik Gabor.
Pendaftaran dan lesen dah luput. Keluar cepat.
Ini bodoh. Saya dah lambat untuk makan tengah hari.
Biarlah. Saya pergi.
Cik tak boleh pergi.
Kamu tahu akhbar antarabangsa sedang buat liputan?
Ia digelar "tamparan yang bergema di seluruh dunia".
Kes Zsa Zsa dan pembunuhan Menendez buat kita nampak tak cekap.
Jika ini berterusan, kita bukan saja jadi bahan ketawa.
Kita juga akan dipecat.
Jadi, kita perlu tunjukkan hasil dalam kes Menendez.
Sekarang.
Faham?
Faham.
Bagus.
Pergi.
- Perbelanjaan tak terkawal. - Ini barang keperluan.
Boleh jelaskan "tak terkawal"? Ia amat kabur.
Ibu bapa saya yang sudah mati
telah membesarkan kami dengan gaya hidup begini.
Ya, tapi kita nak bayar dengan duit dari mana?
Biar betul?
Dari harta peninggalan, kami guna sekarang.
Mak dan ayah saya cakap, kami warisi semua harta mereka.
Apa?
Kamu pasti?
- Tentulah saya pasti. - Awak tak pasti?
Kita perlu tunggu pembacaan wasiat.
Wasiat itu tak ada dalam simpanan awak di sini?
Tak, Jose simpan di tempat lain.
Di mana?
Kami sedang mencarinya.
Kita perlu tunggu pak cik kamu iaitu wasinya...
Saya tak tahu jika awak ingat...
Tapi ibu bapa kami dibunuh.
Jadi, mungkinkah kami berbelanja untuk mencari kegembiraan?
Ya.
Ya, mungkin.
Boleh awak salahkan kami? Mereka ditembak di muka.
Maaf. Saya bukan nak abaikan perasaan kamu.
Tapi mari kawal perbelanjaan.
Apabila pak cik kamu sampai,
selepas wasiat dijumpai dan dibacakan, kita akan tahu lebih lanjut.
Semua baju dan jam itu, tak apalah.
Saya akan cuba uruskannya.
Apa?
Ayah serius, Lyle.
Kita tak dapat apa-apa apabila wasiat dibacakan.
- Kau pernah cakap. Kau betul. - Boleh berhenti? Tolonglah.
Dengar sini. Tak ada apa-apa untuk dirisaukan.
Wasiat ini takkan menjadi masalah.
Ya, tapi bagaimana kita tahu, Lyle? Lokasi wasiat itu pun kita tak tahu.
Mestilah kita tahu.
Satu, dua tiga, empat.
Empat...
Tidak! Berhenti!
Apa maksud kau? Kita perlu buka.
Ya, tak mencurigakan langsung. Nak pecahkan peti keselamatan ayah?
- Kita perlu bijak. - Okey. Baiklah.
Jadi, apa pilihan lain?
Helo?
Billy, ini Erik Menendez.
Erik?
Oh, Tuhan. Apa khabar? Aku dengar tentang...
Ya. Ayah kau masih bekerja sebagai peguam probet?
Ya.
Kenapa? Kau nak aku panggil dia?
Tak. Kami makan di Chin Chin. Kami datang nanti.
Encik kata encik selalu upah orang untuk buka kalau tak ada kod.
Tapi salah seorang daripada kamu ialah wasi estetnya?
- Saya ketua keluarga sekarang. - Pak cik kami wasinya.
Dia datang esok dengan ahli keluarga lain.
Ikut pemahaman kami,
kami perlukan kehadiran peguam apabila peti besi dibuka.
- Ya, baru sah. - Jadi, kami telefon.
Okey. Mari telefon dia dan minta kebenaran untuk upah seseorang.
Apa?
Saya tak boleh buat tanpa wasi di sini.
Lesen saya akan ditarik.
Okey. Kita cari tukang kunci. Itu idea aku tapi kau larang.
Ya. Jika peti dipecahkan, polis akan terlibat.
- Kami buka sendiri. - Saya tak boleh benarkannya.
Saya perlu beritahu wasi jika sesuatu seperti itu berlaku.
Sebenarnya, peti besi patut ditinggalkan di sini.
Kau awasinya setiap masa. Faham?
- Kenapa aku perlu jaga di sini? - Ini idea kau. Dia kawan kau.
Tunggu. Kau nak ke mana?
Aku jumpa Jamie di Cheesecake Factory.
Kamu pasti kamu selesa di sini?
Saya okey. Selamat malam, Puan Wright.
- Peti besi ada di garaj? - Ya.
- Terima kasih kerana datang, Carlos. - Pak cik bersimpati.
Pak cik sangat bersimpati.
Pak cik rindu kamu berdua.
Sayang kamu.
Peti besi dah dibuka.
Bagus.
Dah sedia?
Mari teruskan.
Tak, saya nak masuk dulu seorang diri.
Lyle, semua orang perlu masuk sekali.
Ya. Pak cik wasi estet.
Bukannya saya nak, tapi ia perlu dibuat.
Kita tahu ayah saya ada teman wanita.
Saya cuma nak pastikan tak ada...
apa-apa gambar lucah.
Saya tak mahu mak saya dimalukan lagi, Pak Cik Brian.
Jadi, saya akan masuk, saya akan periksa sekilas pandang
dan saya akan terus keluar. Okey?
- Pergilah. - Okey, ya.
Saya tak nampak wasiat.
- Apa? - Apa?
- Kamu pasti? - Ya.
Pak cik boleh tengok sendiri, tapi saya tak nampak.
- Hei, Flor! - Lyle!
- Jamie tertinggal... - Saya jumpa ini!
Erik!
- Apa? - Flor jumpa ini.
- Apa? - Di dalam almari.
Kita dapat semuanya.
Mereka beri kita semuanya.
"Saya tinggalkan dan wariskan kepada isteri saya, Mary Louise Menendez,
dan sekiranya dia meninggal dunia,
semua aset saya akan dibahagikan sama rata
antara...
anak-anak saya,
Joseph Lyle Menendez
dan Erik Galen Menendez."
Ini daripada surat yang ayah saya tulis tak lama dulu untuk saya.
"Lyle, seperti yang kamu tahu,
keluarga perkara paling penting dalam hidup ayah.
Ayah harap kamu pun begitu."
Mr. Buffalo boleh berjaya.
Lebih berjaya daripada TCBY.
Saya perlukan 300,000 dari estet sebagai pendahuluan.
Pemandangan di sini menakjubkan. Encik mesti suka.
"Ayah mahu kamu meneruskan hidup dan menikmati hasil usaha kamu..."
Bagus, Erik.
"...dan kekayaan warisan kamu."
Bagus. Hebat.
"Sentiasa memikirkan keluarga, negara dan rakan senegara kamu."
Ini pemandangan pelabuhan, bukan pemandangan laut.
Saya nak kembangkan peninggalan ayah.
Banyak lagi yang boleh kita capai.
Itu dia, Erik.
Macam itulah. Ya.
Okey.
- Ya? - Setuju.
Kamu sama macam ayah kamu.
"Ayah percaya kamu dan Erik boleh membawa perubahan.
Ayah sangat pasti."
DUA BULAN KEMUDIAN
Hei.
Aku nak beli sesuatu dari Pink Dot. Kau nak?
Erik?
Aku tak boleh, Lyle.
- Okey. - Tak.
- Kalau tak nak... - Tak. Aku maksudkan Oziel.
Tak boleh. Aku tak boleh bunuh dia.
Tak boleh.
Kalau kau nak bunuh dia, kau bunuhlah, tapi aku...
Dengar sini. Kau ingat aku nak?
Lagi ramai orang yang tahu, lagi tinggi peluang untuk kita tertangkap.
Aku ingat membunuh mereka dan mendapat duit
akan buat aku rasa tenang.
Itu yang kau cakap.
Tapi sejak pembacaan wasiat, aku rasa lebih teruk.
Jadi, aku jumpa Dr. Oziel.
Aku tahu aku salah, aku minta maaf.
Tapi aku tak boleh bunuh dia.
Tak apa.
Kita tak perlu bunuh dia.
Tak apa.
Tapi kita perlu awasi dia. Terus berjumpa dengannya.
Kita perlu pastikan dia tak buka mulut,
sebab ini masalah yang sangat besar, Erik.
Aku tahu.
Jangan buat pengakuan lagi, okey?
Kalau tak, aku perlu bunuh kau pula.
Hei, aku main-mainlah.
Aku sayang kau. Aku akan sentiasa lindungi kau.
Aku tahu.
Aku sayang kau juga.
Maafkan aku.
Esok, saya akan ambil nota daripada pengakuan Erik.
Saya simpan di dalam peti deposit. Saya akan beri kuncinya.
Kalau jadi apa-apa, hubungi peguam saya.
- Jer, awak perlu lapor kepada polis. - Saya tak boleh!
Belum lagi. Mereka pesakit saya.
Siapa yang kisah tentang kerahsiaan pesakit mengarut itu?
Mereka ugut awak!
Apa? Kenapa awak pegang batu itu?
Ini turmalin hitam untuk perlindungan rohani.
Okey. Saya perlukan masa, okey?
Berapa lama Laurel dan anak-anak awak pergi?
Saya minta mereka duduk di sana untuk seminggu lagi,
sehingga saya jumpa sistem keselamatan rumah yang lebih baik.
Mungkin upah pengawal peribadi juga?
Jer, saya takut.
Mungkin saya patut tinggal dengan kamu semua?
Itu bukan idea yang baik.
Saya pun dalam bahaya. Lyle nampak saya!
Dia tak tahu awak pesakit saya. Dia tak tahu alamat awak.
Okey. Dia boleh ekori awak ke apartmen saya.
Awak yang cakap. Budak-budak itu sosiopat!
Judalon, saya suami orang. Awak tak boleh tinggal di rumah saya.
Saya perlukan kuarza asap saya.
Kalau awak tertanya, "Kenapa Judalon perlukan kuarza asap?"
Saya akan beri jawapan yang jelas, doktor.
Benda ini akan pastikan saya selamat, sebab awak tak boleh.
Awak lindungi isteri awak, tapi awak biarkan saya dalam bahaya?
- Awak nak biar saya dibunuh! - Tiada sesiapa...
Apabila mereka bunuh saya, akhirnya saya takkan ganggu awak lagi
dan saya pasti awak akan rasa sangat lega!
Apa jadi dengan impian kita untuk hidup bersama?
Berapa lama saya perlu tunggu
sehingga seorang adik-beradik Menendez itu tembak kepala saya?
- Judalon, jangan buat begini. - Tak, tolonglah...
Oh, Tuhan.
Tak boleh bernafas. Saya tak boleh bernafas balik!
Okey, baiklah.
Beginilah. Biar saya cakap dengan Laurel.
Saya akan beritahu dia, awak pesakit saya yang sedang melalui kesukaran.
Saya akan tanya dia jika awak boleh tinggal di rumah tamu
untuk beberapa malam, okey?
Okey.
Awak akan tinggalkan dia, bukan?
Awak masih cintakan saya selama-lamanya?
Ya. Sebaik saja tiba masanya
dan semua ini berakhir, saya akan beritahu dia tentang kita.
Ya, saya masih mencintai awak.
Selama-lamanya.
Jer...
PUSAT SIVIK BEVERLY HILLS
Kamu tahu, aku cadangkan
kita salahkan saja Fidel Castro
dan tamatkannya.
Kau bijak.
Okey.
Jadi, mari periksa semula senarai teori kita.
Teori satu. Mereka dibunuh oleh mafia
kerana Jose mungkin ada urusan perniagaan dalam industri filem lucah.
Teori filem lucah.
Teori dua. Mereka dibunuh oleh kartel
sebab Jose menyeludup dadah dari Amerika Selatan secara rahsia.
Sebab bagaimana Jose Menendez dari Cuba boleh kaya di Amerika
melainkan dengan menyeludup dadah?
Teori tiga.
Mereka dibunuh oleh geng San Fernando yang bersengketa dengan Erik
dan dikatakan membuat ugutan.
Semua teori tak masuk akal.
Tak ada kesan pecah masuk.
Bukti forensik tak menunjukkan kesan pergelutan.
Seolah-olah...
Jose dan Kitty Menendez kenal pembunuh mereka.
Betul. Tinggal satu saja lagi teori yang munasabah untuk kita.
Begini. Aku tahu kamu nak salahkan anak mereka...
Salahkan? Kenapa mereka tak telefon kita balik, Tom?
Kita tak cukup bukti untuk buat tuduhan!
Mereka tak nak cakap dengan kita melainkan melalui peguam.
Tolonglah. Kau rasa ini kelakuan orang yang tak bersalah?
Tak. Aku tahu.
Kenapalah kita tak periksa tangan mereka untuk residu tembakan malam itu?
Silap besar.
Itu dah berlalu.
Tapi kalau nak buat tangkapan, kita perlukan bukti.
Kita perlu cari sesuatu
sebab ia takkan tiba-tiba muncul.
Ya?
Hei, Les? Ada panggilan untuk awak.
Katanya, dia kawan baik Erik Menendez.
Biar betul.
Kau tulis skrip filem tentang membunuh ibu bapa kita?
Bangangnya kau. Itu menunjukkan...
Kesalahan diri?
Jangan cakap untuk aku. Ya, kesalahan diri.
Cari setiap salinan skrip bodoh itu dan bakar.
Skrip itu tak bodoh. Ia sangat bagus.
Saya mahu kita kekal fokus.
Aku dan Craig perah otak untuk Friends. Kau belum baca.
Jadi, jangan cakap ia bodoh.
- Friends, itu judulnya? - Ya, itu judulnya.
Judul paling bodoh aku pernah dengar. Patutlah tak laku.
Kau tak beritahu Craig, betul?
Tak. Mestilah tak.
Saya nak kembali kepada soalan saya,
kenapa kamu rasa kamu perlu bunuh ibu bapa kamu?
Selain itu, supaya kamu tahu,
saya simpan nota sesi sebelum ini di dalam peti deposit.
- Peti deposit? - Apa?
Saya dah cakap, saya takkan lapor kepada polis.
Tapi jika sesuatu berlaku kepada saya,
buruk akibatnya untuk kamu berdua.
Kau ugut kami, Oziel?
Tak.
Tapi mulai sekarang, saya rasa kita patut
mula merakam sesi kita.
Tidak. Jangan harap!
Saya jamin, tiada sesiapa ada akses kepada pita ini kecuali saya.
Kalau kita nak teruskan usaha kita untuk bantu kamu selesaikan masalah
yang mendorong pembunuhan ibu bapa kamu, saya perlukan insurans.
Saya perlu tahu yang kita sama-sama terlibat.
Sejujurnya, doktor, aku tak ada "isu" lain yang perlu diselesaikan,
kerana dua "isu" terbesar aku kedua-duanya dah mati.
Baiklah. Bagus, Lyle.
Menyebut perbuatan kamu dengan kuat termasuk dalam proses penyembuhan
dan semua perbualan di dalam pejabat ini
kekal di dalam pejabat ini. Saya janji.
Friends. Teruk betul judulnya.
Erik mengaku kepada kamu selepas itu, bahawa dia bunuh ibu bapanya.
Dia tak cakap, "Aku bunuh ibu bapa aku."
Tapi lebih kuranglah, ya, dia mengaku.
Kamu rasa kenapa dia beritahu kamu?
Erik kawan baik saya. Kami bercerita tentang segalanya.
Lagipun...
Tahun lepas, kami tulis skrip filem bersama.
Ia diilhamkan oleh filem The Billionaire Boys Club.
"Ayah aku bukan lelaki yang menunjukkan emosinya.
Kadangkala, dia beritahu aku yang aku tak layak menjadi anaknya.
Apabila dia kata begitu, aku berusaha lebih gigih
untuk pergi lebih jauh dan untuk buktikan yang aku layak,
hanya untuk dengar dia kata, 'Ayah sayang kamu.'"
"Pahlawan yang kehilangan ibu bapa
masih seorang pahlawan."
Celaka, bagusnya!
Memang pun.
Tunggu. Jadi, kamu dan Erik menulis skrip
tentang anak orang kaya yang bunuh ibu bapanya?
Saya tahu. Kami tahu cerita itu gelap semasa kami menulisnya.
Tapi itu cuma filem.
Sekarang, selepas dia beritahu saya, saya...
Saya tak boleh berdiam diri.
Tak, kamu sangat berani untuk tampil, Craig.
Tindakan kamu betul.
Saya rasa Erik tak patut dipenjarakan.
Dia perlukan bantuan. Dia dan Lyle perlukan bantuan mental.
Sebab jika benar, maksudnya otak mereka tak betul.
Jadi, kamu akan tangkap dia sekarang?
Malangnya, keterangan kamu ini
masih tak cukup untuk mendapatkan waran tangkap.
Ia dianggap sebagai dengar cakap.
"Dengar cakap." Saya tahu. Ia selalu disebut dalam LA Law.
Tapi kalau kamu masih mahu tolong Erik
dan bantu siasatan kami,
kamu boleh buat sesuatu.
Banyak perubahannya. Aku tambah 20 kg ketika juak baring.
Prestasi aku di gelanggang semakin baik.
Bagus.
Aku juga baru keluar dengan seorang gadis.
Kami baru bermain ski di Utah.
Dia cantik tak?
Ya, dia sangat cantik.
Kami ada rumah baharu di marina.
Ia sangat cantik.
Ada gelanggang tenis persendirian.
Kau banyak berlatih, mesti aku kalah.
Kau yang ajar aku...
Selamat hari jadi...
Kau yang ajar aku main tenis.
Selamat hari jadi...
Aku tak dengar. Kau dengar?
Sial!
- Nampaknya, kau elok saja. - Ya, betul.
Aku rasa ayah aku mesti tak suka kalau aku bermurung.
Aku rasa dia nak aku teruskan hidup
dan capai kejayaan yang lebih besar daripadanya.
Mungkin jadi senator.
"Pahlawan yang kehilangan ibu bapa masih seorang pahlawan."
- Bukankah itu ayat daripada skrip kita? - Yakah?
Bercakap tentang itu, aku baca balik beberapa hari lepas.
- Aku nak lihat jika ia masih bagus. - Betulkah?
Jadi?
Plotnya ada beberapa lubang dan ada dialog basi,
tapi aku masih rasa skrip itu bagus.
Aku rasa kalau kita ubah beberapa perkara, mesti ada orang yang minat.
Ya. Mungkin.
Sekarang, kita boleh buat ia nampak macam kisah benar.
Kau tahu? Sebab...
Cakaplah.
Sebab apa?
Maksud aku, kita masih boleh guna watak fiksyen.
Skrip itu takkan serupa seperti perkara yang berlaku kepada...
- Seperti perbuatan kau dan Lyle. - Craig. Apa jadah?
Kita ubah butirannya. Itu selalu dibuat dalam filem.
Tak, jangan sebut tentangnya lagi.
Tolonglah, Craig.
Tolonglah, Erik.
Kau beritahu aku kau buat.
Aku kata, jangan sebut tentangnya lagi.
- Dengar tak? Jangan sebut lagi. - Ya...
Tak mungkin kami buat, lebih lagi dengan cara ia dibuat.
Tapi kau rasa mungkin Lyle buat?
Tak, Lyle tak buat.
- Dia upah orang? - Aku dengan dia sepanjang malam.
Kau macam detektif itu.
Mereka syak kami.
- Maaf sebab tanya... - Kenapa tanya?
Aku nak tahu pembunuhnya, sama macam kau.
Polis cakap dengan kau?
Apa?
Polis hubungi kau dalam siasatan mereka?
Ya, betul.
- Apa kau cakap? - Tak ada apa-apa.
Betul, tak ada apa-apa untuk kau cakap.
Betul.
Sebab aku dan Lyle tak bunuh ibu bapa kami.
Sudah tentu. Kamu takkan buat.
Betul. Kami takkan buat.
Terima kasih.
Bagus dapat jumpa kau.
Kita bincang jika kau boleh datang minggu depan.
Boleh saja.
Terima kasih.
Maaf, semua.
- Saya rasa itu tak membantu, ya? - Jahanam betul!
Jadi,
kamu rasa
mak kamu patut mati?
Kami tak fikir seperti itu.
Ya, kami fikir,
"Kalau kita nak bunuh ayah kita, kita patut bunuh mak kita juga."
Ada antara kamu tak setuju untuk membunuh mak kamu?
Sudah tentulah tidak.
Aku takkan buat keputusan untuk bunuh mak aku
tanpa persetujuan Erik.
Aku tak mahu mempengaruhi dia pun.
Aku biarkan dia fikir untuk beberapa hari.
Okey. Erik?
Ya.
Kami perlu bunuh dia.
- Dia bergantung pada ayah. - Sepenuhnya.
Itu saja jalan keluar untuk dia.
Kamu sedar membunuh ibu bapa kamu merupakan tindakan yang melampau?
Wang ada memainkan peranan dalam keputusan itu?
Tidak.
Jadi, kamu tak takut kamu dibuang daripada wasiat?
Kamu tak pertimbangkan jika kamu hanya bunuh Jose,
wangnya diwarisi oleh Kitty
dan kamu takkan memilikinya selagi...
Kami tak bunuh mereka kerana duit.
Okey. Erik, saya percaya.
Ini bukan tentang duit.
Ini tentang berbuat baik kepada mak saya.
Lambat-laun, ia perlu dilakukan.
Dia perlu dibunuh sebab itu saja jalan keluarnya.
- Untuk semua! - Cukup.
Tapi kenapa, Erik? Apa sebabnya kamu terpaksa bunuh ayah dan mak kamu?
Kenapa itu saja penyelesaian
untuk membebaskan dia, kamu dan abang kamu?
Kau tak perlu jawab.
Beritahu saya, kenapa?
Hei, aku dah selesai dengan perbualan ini. Dia pun sama.
- Lyle... - Dah selesai.
Ia jenayah yang sempurna. Polis tak ada bukti.
Orang yang tahu kejadian sebenar semuanya ada di dalam bilik ini.
Demi nyawa kau, doktor, aku harap ia kekal begitu.
Hei, bangun. Kita pergi.
Hei.
Tunggu.
Janganlah begini.
Kita sama-sama terlibat.
Betul tak?
Sebelum kamu pergi, ambil ini.
Apa itu AutoMax?
Itu syarikat kecil yang saya bantu mulakan.
Saya rasa ia peluang pelaburan yang baik untuk kamu.
Saya rasa saya boleh jadi lebih daripada ahli terapi untuk kamu.
Kita patut jadi rakan kongsi perniagaan.
Ya. Okey.
Aku akan kaji.
- Ya. - Terima kasih.
Okey, tentulah.
Hei. Saya bawakan snek.
Mak larang makan manisan sebelum makan malam.
Saya seronok tinggal di sini beberapa bulan ini.
Tinggal dengan kamu, adik kamu dan ayah kamu.
Kamu tahu, jika saya jadi mak kamu,
kamu boleh makan snek bila-bila masa.
Tidak, awak tak boleh buat begini.
Saya boleh.
Kami dah lama bertahan dengan perangai awak!
Saya tak patut benarkan awak tinggal di sini. Saya hilang akal.
- Awak buat sebab awak cinta saya. - Tak.
Saya buat sebab awak murung, tak terkawal dan takut.
Saya kasihankan awak.
Saya sanggup pujuk isteri saya.
Tapi saya takkan setuju
kalau saya tahu awak akan buat kami terpenjara!
Awak mengugut, berubah angin, susun semula perabot!
Sekarang, awak beritahu anak saya yang awak akan ganti tempat maknya!
Awak dah gila?
Awak cakap awak nak tinggalkan dia.
- Awak yang cakap! - Tidak! Okey?
Saya takkan tinggalkan dia.
Awak akan menyesal.
Saya tahu banyak maklumat dan awak tahu saya tahu.
Judalon.
Jangan jadi bodoh.
Pergi mati, Jer!
Jude! Demi kebaikan awak, demi keselamatan awak,
jangan ceritakan kes Menendez kepada sesiapa,
terutamanya tentang pita itu.
Awak patut pakai kristal ametis yang saya beri.
Chakra mata ketiga awak bermasalah.
- Detektif Zoeller? - Ya?
Saya ada maklumat tentang kes Menendez yang tuan mesti nak dengar.
Terjemahan sari kata oleh Liyana Osman